આ અંગેની પ્રાપ્ત થતી વિગતો મુજબ મુળ જસદણ તાલુકાના નાની લાખાવડ ગામના વતની અને રાજકોટ રૂરલમાં હેડ કોન્સ્ટેબલ તરીકે ફરજ બજાવતા છગનભાઈ લધુભાઈ સરિયા અને તેમના પત્ની રંજનબેન જીજે૩એફસી-૧૯૦૫ નંબરના હોન્ડા સ્પ્લેન્ડર પર રાજકોટ આવી રહ્યાં હતા ત્યારે આટકોટથી એકાદ કિ. મી. દૂર ગોંડલ ચોકડી પાસે પાછળથી પુરઝડપે સફેદ કલરના ટેન્કરની બાઈકને ઠોકર લાગતા છગનભાઈ અને તેમના પત્ની રંજનબેન બાઈક પરથી પટકાયા બાદ ટેન્કરના તોતીંગ વ્હીલ નીચે કચડાઈ જતા ઘટના સ્થળે જ કમકમાટીભર્યા મોત નિપજયા હતા.